केंटिंग राष्ट्रीय उद्यान
केंटिंग राष्ट्रीय उद्यान (चीनी: 墾丁) जिसे आमतौर पर किंडिंग के नाम से भी जाना जाता है, पिंगटुंग काउंटी, ताइवान के हेंगचुन प्रायद्वीप पर स्थित एक राष्ट्रीय उद्यान है, जो चेंगचुन और मंझोउ शहर से सटता है। 1 जनवरी 1984 को स्थापित यह राष्ट्रीय उद्यान ताइवान का सबसे पुराना और मुख्य द्वीप पर सबसे दक्षिणी बिन्दु पर स्थित राष्ट्रीय उद्यान है, जो बाशी चैनल के साथ ताइवान द्वीप के सबसे दक्षिणी क्षेत्र को घेरता है। शासकीय यूआं के आंतरिक मंत्रालय द्वारा प्रशासित यह राष्ट्रीय उद्यान अपनी उष्णकटिबंधीय जलवायु और धूप, सुंदर पर्वत और समुद्र तट के लिए जाना जाता है। हर साल मार्च में आयोजित स्प्रिंग स्क्रीम रॉक-बैंड उत्सव के दौरान यहाँ आने वालो की संख्या बढ़ जाती है। 2016 में 50 लाख 84 हजार आगंतुकों के साथ यह ताइवान में सबसे लोकप्रिय पर्यटन स्थल रहा था।